
И Н С Т Р У К Ц И Я


ЗА ДОСТЪП  И ЗАЩИТА НА АКТИВИТЕ НА СЕВЕРНОЦЕНТРАЛНО ДЪРЖАВНО ПРЕДПРИЯТИЕ - ГАБРОВО
    



















               
     Септември, 2020 година
                гр. Габрово
           Г л а в а  I
				           ОБЩИ ПОЛОЖЕНИЯ

	Чл. 1. Тази инструкция урежда начините за защита, правилата за съхранение, достъп, пренасяне и изнасяне на активите на СЦДП ДП гр. Габрово. 

         Г л а в а  II
ЗАЩИТА НА АКТИВИТЕ  

	Чл. 2. Всички активи на СЦДП ДП се защитават с физически или технически средства от нерегламентиран достъп на лица до сгради и помещения.
 	Чл. 3. /1/ Директорът на предприятието/ТП организира защитата на активите -             назначава лица или сключва договор с лицензирана фирма за охрана, която да осигури физическата защита на сградата, помещенията и активите.
    		  /2/ Физическата защита на сградата и обектите може да бъде осигурена и чрез монтиране на Сигнална охранителна техника /СОТ/


        Г л  а  в  а  III  
        
  СЪХРАНЕНИЕ НА АКТИВИТЕ 

	Чл. 4./1/Съхранението на активите на СЦДП ДП се осъществява от материално - отговорните лица, на които са зачислени.			
                      /2/ Когато активите се ползват или стопанисват от служители, които са подписали разписка за предоставеното им имущество същите са длъжни да отговарят за тяхното съхранение.


          Г л а в а  IV

                                           ДОСТЪП ДО АКТИВИТЕ 

	Чл. 5. Достъпът до активите се осъществява по ред определен със Заповед на директора на предприятието.
	Чл. 6. Право на достъп до активите имат:
		/1/ Материално отговорните лица, на които са зачислени.
			/2/ Служители на СЦДП ДП в зависимост от функциите, които изпълняват и имат право на  достъп до активи, които ползват при осъществяване на дейността си.
			/3/ Лица, на които е дадено имущество за ползване със Заповед на директора. 
	/4/ Право на достъп до сгради и помещения имат и граждани.
       		/5/ Достъпът до специални помещения или помещения където се съхраняват ценни активи имат само оторизирани със заповед на директора лица.  

Г л а в а  V
ПРЕНАСЯНЕ И ИЗНАСЯНЕ НА АКТИВИ

Чл. 7. Пренасянето и изнасянето на активи, собственост на СЦДП ДП се извършва от оторизирано със заповед на директора лице.
Чл. 8. /1/ Активите се пренасят или изнасят от сградите заедно със съпътстващата ги техническа документация (паспорти, формуляри, чертежи и др.)
		/2/ Пренасянето и изнасянето от сградите на ценни активи задължително трябва да е осигурено с охрана поне от две лица. 



ЗАКЛЮЧИТЕЛНИ РАЗПОРЕДБИ

	§ 1. Тази инструкция  е изготвена във връзка с  чл. 50, ал.2 от Вътрешните правила за изграждане и функциониране на системите за финансово управление и вътрешен контрол в СЦДП ДП и неговите териториални поделения и може да бъде изменяна и допълвана със заповед на директора на предприятието.
§ 2. Инструкцията е  приета на заседание на Управителния съвет на СЦДП  ДП с Протокол № СЦДП-УС-17/29.09.2020 год.
            § 3. След утвърждаване,  инструкцията следва да се доведе до знанието на всички ДГС и ДЛС от териториалния обхват на СЦДП ДП. Контрол по изпълнението на инструкцията и актуализирането се възлага на финансовия контрольор на предприятието.

